แนวโน้มหุ้นแกว่งตัวกรอบแคบ
นักวิเคราะห์ฯ ประเมินดัชนีเช้านี้น่าจะแกว่งตัวในกรอบแคบรับ Fund Flow-เก็งกำไรงบแบงก์ Q4/55
10 ม.ค. 2556

นักวิเคราะห์ฯ ประเมินดัชนีเช้านี้น่าจะแกว่งตัวในกรอบแคบรับ Fund Flow-เก็งกำไรงบแบงก์ Q4/55
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดเช้านี้จะแกว่งตัวในกรอบแคบ โดยที่ในระหว่างวันจะมีทั้งแดนบวกและแดนลบสลับกัน ปัจจัยหลักยังคงเป็นเรื่องของ Fund flow ที่ยังไหลเข้าอย่างต่อเนื่อง และมีการซื้อเก็งกำไรผลดำเนินงานธนาคารพานิชย์ใน Q4/55 อย่างไรก็ดี จะเห็นว่าการขึ้นก็จะมีการเทขายทำกำไรออกมาเป็นระยะจากกองทุน LTF 5 ปี และ Trigger fund
ขณะเดียวกันได้ให้คำแนะนำว่าตลาดในขณะนี้ต้องใช้ความระมัดระวังมากขึ้น เนื่องจากถึงแม้ว่าต่างชาติจะซื้อสุทธิในตลาด SET จำนวนหลายพันล้านบาท 4 วันติดต่อกัน แต่ก็มีการขาย SET50 Future ซึ่งเป็นการบงบอกสัญญานที่ขัดแย้งกัน ประกอบกับ SET Index ขึ้นมาติดต่อกันเป็นสัปดาห์ที่ 8 เพราะฉะนั้นน่าจะเห็นการปรับฐานลงอย่างมีนัยสำคัญในไม่ช้านี้
ในส่วนของตลาดภูมิภาคมองว่าวันนี้ ส่วนใหญ่บวกลบเล็กน้อย ไม่ถึง 0.3%  แนวต้าน 1,428-1,430 จุด แนวรับ 1,415-1,420 จุด